Alcmaeon (Euripides)
Vide etiam paginam discretivam: Alcmaeon. Alcmaeon (Graece: Ἀλκμαίων vel Ἀλκμέων; sed accuratius Alcmaeon in Psophide et Alcmaeon in Corintho) est titulus tragoediarum ab Euripide compositarum, hodie deperditarum, quae agebantur de Alcmaeone Amphiarai filio. E fabulis duabus fragmenta fere 25 nobis servantur. Alcmaeon in Corintho anno 405 a.C.n., Euripide nuper mortuo, docta est eodem tempore ac Bacchae et Iphigenia Aulidensis. Alcmaeon iussu patris matrem Eriphylen necavit et pro patre Thebas conquisivit. Filium Amphilochum et filiam Tisiphonen e Manto Tiresiae filia genuit, quos Creone rege Corinthio commendavit; Creon autem Tisiphonen in servitutem vendidit, quam pater ipse emit. Qui postea cum servam Corintho reditus Amphilochum et Tisiphonen recognovit Creonemque e regno expellit. Alcmaeon in Psophide docta est anno 438 a.C.n. eodem tempore ac Alcestis, Cressae, Telephus. Alcmaeon matricida absolutionem petivit a Phegeo rege Psophidis; filiam regis Arsinoen in matrimonium duxit, eaeque monile matris dono dedit. Sed continuo a Furiis secutus ad flumen Acheloum fugit; filia fluminis Callirhoe eo nupsit et monile postulavit. Alcmaeon igitur Psophidem regressus monile causa speciosa recepit, sed a filiis Phegei interfectus est.